Source: http://kalender.piibel.net/kal/?year=2016&month=1&viewmode=loosung&fontsize=17&fontface=serif&c=1c&keel=et
Timestamp: 2020-07-12 21:44:45+00:00

Document:
Loosung jaanuar 2016
2016. aasta loosung Jumal ütleb: "Otsekui trööstiks teid ema, nõnda trööstin ma teid." Js 66,13
JAANUAR KUU LOOSUNG: Jumal ei ole meile ju andnud arguse vaimu, vaid väe ja armastuse ja mõistlikkuse vaimu. 2Tm 1,7
UUSAASTA Kõik, mida te iial teete sõnaga või teoga, seda tehke Issanda Jeesuse nimel, tema läbi Jumalat Isa tänades! Kl 3,17 Lk 4,16-21; Jos 1,1-9; Ps 148 Jutlus: Jk 4,13-15
1. Reede Tänage isandate Issandat, kes üksi teeb suuri imetegusid, sest tema heldus kestab igavesti. Ps 136,3.4 Temale, kes enam kui rohkesti võib teha üle kõige selle, mida me palume või mõistame väge mööda, mis meis on tegev, Temale olgu austus koguduses ja Kristuses Jeesuses ajastute ajastu kõigi sugupõlvedeni! Aamen. Ef 3,20-21 Kuule siis, oh Isa, armus, mis ma palun tuhas, põrmus: Anna mulle puhas süda, õpeta mind tundma seda, et mul elu mures, vaevas paistab siiski Sinu taevas; et Sa, kas mul rõõm ehk valu, oled minu hinge ilu. ULR 15:3. Johann Christoph Fröbing
2. Laupäev Ta juhib mind õiguse rööbastesse oma nime pärast. Ps 23,3 Minu lambad kuulevad minu häält ja mina tunnen neid ja nad järgnevad mulle. Jh 10,27 Sa ei tea, kuhu sinu tee viib. Sa ei peagi seda teadma. Astu vaid järgmine samm. Seejärel osutab Jumal sulle järgneva. Astu vaid samm sammu järel ja lõpuks võid sa tõdeda, et Ta on sind juhtinud targa plaani järgi sellist teed mööda, mis viib kaunile sihile. Ema Basilea Schlink Jos 24,1-2a.13-18.25-26; Mk 1,1-8
2. PÜHAPÄEV PÄRAST JÕULE Sõna sai lihaks ja elas meie keskel, ja me nägime tema kirkust nagu Isast Ainusündinu kirkust, täis armu ja tõde. Jh 1,14b Lk 2,41-52; Js 61,1-3(4.9)10-11; Ps 138 Jutlus: 1Jh 5,11-13
3. Pühapäev Tulge, kummardagem ja põlvitagem, heitkem maha Issanda, oma Looja palge ette! Ps 95,6 Tema on teid kutsunud pimedusest oma imelisse valgusse. 1Pt 2,9 Süüta põlema mu süda, et ma Sinu imetööd, Sinu truudust, heldust, armu suureks tõstan päevad, ööd. Sest Su arm on rohkeks saanud, ihu, hinge kosutanud. Tuhat tänu ütlen ma Sulle, Õnnistegija! Carl Eduard Malm
4. Esmaspäev Oh Jumal, uuri mind ja tunne ära mu süda! Katsu mind läbi ja tunne ära mu mõtted! Vaata, kas ma olen valuteel ja juhata mind igavesele teele! Ps 139,23-24 Kristus elab usu kaudu teie südametes. Ef 3,17 Palugem tõsiselt, et meil oleks hea süda Jumala Sõna vastuvõtmiseks, hoidmiseks ja hea vilja kandmiseks. Martin Luther 1Ms 21,1-7; Mk 1,9-13
5. Teisipäev Täida meid varaselt oma heldusega, siis me hõiskame ja oleme rõõmsad kogu oma eluaja! Ps 90,14 Ja kõik rahvas tuli vara hommikul tema juurde pühakotta teda kuulama. Lk 21,38 Öö läinud mööda nüüd, päev alanud on jälle, oh Jeesus, minu rõõm, mu valgus, paista mulle! Ma virgun usule, kui mulle paistad Sa; mu südant valgusta siis armutulega. KLPR 402:1. Joachim Lange 1Ms 9,12-17; Mk 1,14-20
KOLMEKUNINGAPÄEV (EPIPHANIAS) Pimedus möödub ja tõeline valgus paistab juba. 1Jh 2,8b Mt 2,1-12; Js 60,1-6; Mk 1,21-28 Jutlus: Ef 3,2-3a.5-6
6. Kolmapäev Sinu oma on taevas ja sinu on ka maa; maailmale ja kõigele, mis seda täidab, oled sina rajanud aluse. Põhja ja lõuna oled sina loonud. Ps 89,12-13 Kristuse läbi on loodud kõik, mis on taevais ja maa peal, mis on nähtav ja nähtamatu, olgu troonid või ülemused, olgu valitsused või meelevallad - kõik on loodud tema läbi ja tema poole. Kl 1,16 Kumb jõududest on vägevam: maine võim - ka aatomijõud - või taevane, Jumala vägi, Jumala, kes on loonud ka kõik maised jõud? Kindlasti on arukas vastus: Jumala jõud on vägevam! Usalda end Jumalale, kellele allub kõik. Usalda Tema armastust, mille abistamisjõud on suurem, kui kõik pimeduse vägi. Ema Basilea Schlink
7. Neljapäev Kõik rahvad, keda sa oled teinud, tulevad kummardama su ette, Issand, ja annavad au sinu nimele. Ps 86,9 Jah, Jumala arm on ilmunud päästvana kõigile inimestele. Tt 2,11 Kristuse riigis on kõik üheväärsed, olgu ta siis kuningas, vürst, isand, sulane, emand ehk kuidas neid ka ei nimetataks. Sest kõigil on ühine ristimine, üks evangeelium, usk, sakrament, üks Kristus ja Jumal. Ühiselt minnakse jumalateenistusele ning sulane, linnakodanik ja talupoeg kuulevad sama Sõna, mida ka suurim isand. Sama usk, mis oli pühal Peetrusel ja pühal Paulusel, oli ka Maarja Magdaleenal ja röövlil ristil. Sama usk on ka minul ja sinul, kui oleme kristlased. Martin Luther 1Jh 3,1-6; Mk 1,29-39
8. Reede Rajage enestele uudismaad, sest aeg on otsida Issandat, kuni ta tuleb ja õpetab teile õigust! Ho 10,12 Ja ärge muganduge praeguse ajaga, vaid muutuge meele uuendamise teel, et te katsuksite läbi, mis on Jumala tahtmine, mis on hea ja meelepärane ja täiuslik. Rm 12,2 Me oleme Jumala lapsed mitte seetõttu, et oleme osutunud selle armastuse väärilisteks, vaid et Jumal oma vabast tahtest nõnda on otsustanud. Meil on raske säilitada oma tõelist identiteeti, kuna need, kes tahavad meie raha, aega ja jõudu, saavad enam kasu meie ebakindlusest ja hirmudest kui sisemisest vabadusest. Seetõttu vajame vaimulikku distsipliini, vastasel juhul ei suuda me elada oma tõelist elu, vaid langeme ühiskonna loendamatute ahvatluste ohvriks. Henri Nouwen 4Ms 24,15-17a(17b-19); Mk 1,40-45
9. Laupäev Nõnda on Issand kindlaks varjupaigaks rõhutuile, varjupaigaks häda ajal. Ps 9,10 Paulus kirjutab: Ma olen meeleldi nõtruses, vägivalla all, hädades, tagakiusamistes ja ahistustes Kristuse pärast. 2Kr 12,10 Läbikatsumise ajad on õnnistuseks. Jumal ei saada kellelegi õnnetust, aga hädad ja vaevad, mis meid tabavad, tulevad meile kasuks. Vajame siis eriliselt Jumala ligiolekut ning palveid on siis palju rohkem ja Tema abi saab muutuda tajutavaks. Eenok Haamer Ef 4,17-24; Mk 2,1-12
1. PÜHAPÄEV PÄRAST KOLMEKUNINGAPÄEVA Kõik, keda iganes Jumala Vaim juhib, on Jumala lapsed. Rm 8,14 Mt 3,13-17; Js 42,1-4(5-9); Ps 2 Jutlus: Rm 12,1-3(4-8)
10. Pühapäev Ma kõrvaldan nende ihust kivise südame ja annan neile lihase südame, et nad käiksid mu määruste järgi ning peaksid mu seadusi ja täidaksid neid. Hs 11,19.20 Niisiis, kui keegi on Kristuses, siis ta on uus loodu, vana on möödunud, vaata, uus on sündinud. 2Kr 5,17 See julgustagu sind, kes sa tunned, et sinu süda on nii põhjani rikutud ja see sinu arvates ei kõlba Jumala templiks, ja et Issand seepärast sinu südamesse ei tulegi. See on õige, et sinu süda on kõlbmatu Jumalale eluasemeks, aga veel kindlam on see, et Issand ise tahab sinu südamesse tulla ja Tema ise sinu südame selleks valmistab. Ära sina vaid takista Teda seda tegemast, vaid astu oma palvetega Tema ette ja palu Temalt sõnakuulelikku südant. Vaimulikud leivapalukesed
10. jaanuar - Evangeelse Alliansi palvenädal
11. Esmaspäev Olgu sul rõõm Issandast; siis ta annab sulle, mida su süda kutsub! Ps 37,4 Kõike, mida te iganes palves endale palute - uskuge, et te olete saanud, ja see saabki teile! Mk 11,24 Sinu elu, sinu palvete ja sinu usu pärast sünnib selles maailmas midagi. Jumal õnnistab seda paika, kus sa elad, sinu pärast, kui sa oled ustav palvetaja. Ära piirdu väikeste asjade pärast palvetamisega, vaid palveta suuri asju. Jumala käes on kõik võimalik. Joel Luhamets Ap 10,37-48; Mk 2,13-17
12. Teisipäev See, kes valitseb inimesi õigesti, kes valitseb Jumala kartuses, on nagu koit päikese tõustes pilvitul hommikul. 2Sm 23,3-4 Seepärast pange tähele iseennast ja kogu karja, kelle ülevaatajaks Püha Vaim on teid pannud. Ap 20,28 Me palume Sind, Sa ustav Jumal, kaitse ka edaspidi armulikult oma armsa Poja riiki meie keskel ja ära võta meilt ära oma püha sõna ja armurikkaid sakramente. Varjaku Sinu arm püha ristikogudust kogu maailmas. Valgusta ning juhata oma Vaimu läbi kristliku Kiriku tööd kõigis maades, et Sind igal pool vaimus ja tões kummardataks, Sinu sõna selgesti ja puhtasti kuulutataks ja seeläbi meie usk ja lootus Sinusse kindlamaks saaks ning armastus ligimese vastu kasvaks. Hoia meie kogudused õiges usus ja jumalakartuses, valgusta ja juhata oma Püha Vaimu läbi piiskoppe, koguduste õpetajaid ja kõiki, kes seisavad Sinu riigi ehitamise töös, et nad jääksid kindlasti Sinu õndsusttoovasse sõnasse ja Sinu viinamäel ustavalt oma tööd teeksid Sinu nimele auks ja meie rahvale õnnistuseks. Agenda palvest 1Kr 2,11-16; Mk 2,18-22
13. Kolmapäev Issand ütleb: Mina olen ta juures, kui ta on kitsikuses, ma vabastan tema ning teen ta auliseks. Ps 91,15 Jeesus vabastaks need, kes surma kartes olid kogu eluaja orjapõlves. Hb 2,15 Jeesus, kes on surma läinud, kes mind kohtust vabaks teinud, olgu Ta mu kallim ehe, ei ma Temast lahku lähe! Põlaku ka ilm ja liha seda, mis mu hinge iha; oma kallist usuvara ei ma anna iial ära. ULR 15:4. Johann Christoph Fröbing Rm 8,26-30; Mk 2,23-28
14. Neljapäev Ükski elanik ei ütle: "Ma olen nõder!" Rahvale, kes seal elab, antakse süü andeks. Js 33,24 Jeesus ütles halvatule: "Poeg, sinu patud on sulle andeks antud!" Mk 2,5 Õigeks mõistetud inimese hinge esimene külaline on rahu. Osvald Tärk Ef 1,3-10; Mk 3,1-6
15. Reede Sina Issand, sina tunned mind, sina näed mind ja katsud läbi mu südame, missugune see on sinu ees. Jr 12,3 Ärge mõistke kohut enne õiget aega, enne kui tuleb Issand, kes toob valguse ette pimedusse varjunud asjad ning teeb avalikuks inimsüdamete kavatsused; ja siis saab igaüks kiituse Jumalalt. 1Kr 4,5 Ma tean, et ainult armulised saavad armu. Kuid selleks, et läheneda kummardamisvõimelise südamega kaasinimesele tema valus ja siduda tema haavu, on vaja midagi enamat kui vaid austada mingit õilsat põhitõde. Armulikkus särab meist otsekui päikesepaiste üksnes siis, kui oleme Jumalalt palunud ja saanud iga päev uut andestavat ja lepitavat armu. Harri Haamer Kl 2,1-7; 1Tm 1,1-11
16. Laupäev Sul ei tohi olla muid jumalaid minu palge kõrval! 2Ms 20,3 Keegi ei saa teenida kahte isandat. Mt 6,24 Taoline elu, mis rajaneb efektiivsusel, populaarsusel või võimul, on kerge purunema. Selle põhjuseks on, et tegemist on väliste teguritega, mida me suudame vaid piiratud määral hallata. Töökoha, maine ja omandi kaotamine ei sõltu sageli meist. Kui oleme neist asjadest totaalselt sõltuvad, oleme end maailmale maha müünud. Me oleme siis üksnes seda, mida maailm meile annab ja pakub. Henri Nouwen Mt 6,6-13; 1Tm 1,12-20
VIIMANE PÜHAPÄEV PÄRAST KOLMEKUNINGAPÄEVA Sinu kohal koidab Issand ja sinu kohal nähakse tema auhiilgust. Js 60,2 Mt 17,1-9; 2Ms 3,1-10(11-14); Ps 89,1-19 Jutlus: 2Kr 4,6-10
17. Pühapäev Mu rahvas küllastub mu headusest, ütleb Issand. Jr 31,14 Jumal on vägev andma teile kogu armu rikkalikult, et teil ikka oleks kõike küllaldaselt ning et te oleksite rikkad iga teo tarvis. 2Kr 9,8 Ei tarvitse muret tunda selle üle, kui ma siin välises ja ajalikus elus ka mõne puuduse all kannatan. Peaasi on, et mul poleks puudust vaimulikest varadest, vaid oleksin selles suhtes üheväärne kõigi pühadega. Martin Luther
18. Esmaspäev Issand tegi tee merre ja jalgraja võimsasse vette. Js 43,16 Ära karda, usu ainult! Mk 5,36 Kui tahan olla kristlane, siis pean uskuma ja tegema, mida ei usu ega tee teised inimesed. Sest Jumala teod näivad narride ja võimatutena; ja siiski on need ülevad ja suursugused teod. Martin Luther 2Kr 3,(9-11)12-18; 1Tm 2,1-7
19. Teisipäev Ärge ajage kiusu Issandaga, oma Jumalaga. 5Ms 6,16 Jeesus Kristus ütleb: Kui te armastate mind, siis pidage mu käske! Jh 14,15 Osa tänapäeva teolooge on täie õigusega protesteerinud ristiusu üleliia moraliseeritud käsitluse vastu. Jumala pühadus on midagi enamat ja erinevat kui kõlbeline täius; Tema nõue meie suhtes on midagi enamat kui moraalse kohuse nõue. Ma ei vaidle üldse vastu, aga seda käsitlust saab väga hõlpsasti kasutada tegelikust küsimusest möödahiilimiseks. Jumal võib olla enamat kui kõlbeline headus, kuid Ta ei ole vähemat. Tee tõotatud maale kulgeb mööda Siinai mäest. Clive Staples Lewis Jh 1,43-51; 1Tm 2, 8-15
20. Kolmapäev Meiegi teenime Issandat, sest tema on meie Jumal! Jos 24,18 Nõnda siis peetagu meid Kristuse sulaseiks ja Jumala saladuste majapidajaiks. 1Kr 4,1 Paljud, kes Jumala imelist abi on kogenud, ütlevad: "Ma ei tea, kuidas peaksin Jumalat tänama selle armu ja abi eest, mida Ta mulle on osutanud. Milliseid tänusõnu peaksin ütlema?" Jeesus ei oota ilusaid tänusõnu, vaid midagi hoopis enamat. Ta ootab sinu enda pärast, et annaksid end tervenisti Tema juhtimise alla ja jääksid tema juurde. Albert Soosaar Jh 3,31-46; 1Tm 3,1-13
21. Neljapäev Meie, sinu rahvas ja su karjamaa lambad, täname sind igavesti; me jutustame sinu kiitust põlvest põlve. Ps 79,13 Rõõmuga tänage Isa, kes teid on teinud kõlblikuks osa saama pühade pärandist valguse riigis. Kl 1,12 Sa ära Kristust unusta, Ta sündis sulle vennaks, et võtta sinult surm ja süü, tõi ohvriks iseennast. Pea ikka meeles: sinu eest! See ärgu mingu südamest. Kas mõistad seda heldust? KLPR 269:1 Ilm 1,(1.2)3-8; 1Tm 3,14-16
22. Reede Tänage Issandat, kuulutage tema nime, tehke teatavaks rahvaste seas tema teod! Ps 105,1 Paulus kirjutab: Me tahame evangeeliumi ka neile kuulutada, kes teist kaugemal elavad. 2Kr 10,16 Kiitust toome, Issand, Sulle, et Sa mõtled meile veel, ja et meile ikka jälle kostab Sinu sõna hääl; et Sa meile usku annad, kõigest hädast välja kannad, kuni võitja hulgaga kiidame Sind lõpmata. KLPR 184. Friedrich Wilhelm Ederberg 1Kr 2,6-10; 1Tm 4,1-11
23. Laupäev Mure mehe südames painutab teda, aga hea sõna teeb temale rõõmu. Õp 12,25 Teie leebus saagu teatavaks kõigile inimestele. Issand on ligidal! Fl 4,5 Sa tunned korraga, kuidas öövarjudest sinu ligi astub Valguse Kuningas, kes kord maa läbi käis head tehes ja kes nüüd annab sulle edasi sellesama tule, millega tema süütab veelgi inimeste südamed. Harri Haamer 4Ms 6,22-27; 1Tm 4,12-5,2
3. PÜHAPÄEV ENNE PAASTUAEGA (SEPTUAGESIMAE) Me ei heida oma anumisi su palge ette mitte oma õiguse pärast, vaid sinu suure halastuse pärast! Tn 9,18 Mt 20,1-16a; Jr 9,22-23; Ps 89,20-53 Jutlus: 1Kr 9,24-27
24. Pühapäev Ma mõtlesin heas põlves olles: Mina ei kõigu iialgi! Kuid kui sa peitsid oma palge, tundsin ma hirmu. Ps 30,7.8 Jumal paneb suurelistele vastu, aga alandlikele annab armu. Alanduge siis Jumala võimsa käe alla, et tema teid ülendaks omal ajal. Heitke kõik oma mure tema peale. 1Pt 5,5-7 Ükski tarkus ei aita seal, kus Sina ei valitse ega hoia. Ükski jõud ei kaitse meid, kui Sina ei kaitse. Ükski voorus ei püsi kindlalt, kui Sina seda ei toeta. Iseenesest oleme muutlikud ja vankuvad, Sinu läbi aga leiame kinnitust. Leiged oleme iseenesest, Sinu läbi aga süttime uuesti. Thomas Kempisest
25. Esmaspäev Issand õnnistab neid, kes teda kardavad, nii pisikesi kui suuri. Ps 115,13 Tulge, sest kõik on juba valmis! Lk 14,17 Jumal on alustanud meie juures head tööd ja Tema viib seda edasi. Mil viisil see sünnib, see võib olla igaühe jaoks täiesti erinev. Võivad olla rasked hetked, kus meid elukeskkonnast justkui välja rebitakse ja asetatakse kohta, kus Jumal hakkab meiega kõnelema, kus Jumala hääl saab kuuldavaks, kus me hakkame otsima Jumala tahtmist ja Jumala teed. Joel Luhamets Lk 19,1-10; 1Tm 5,3-16
26. Teisipäev Päikese tõusu ja loojaku maad sa paned rõõmsasti hõiskama. Ps 65,9 Vangivalvur oli ülirõõmus, et ta kogu perega oli hakanud uskuma Jumalasse. Ap 16,34 Mu nimi taevas kirja pandud, ma olen lapseks arvatud; saan Isa süles hoolsalt kantud ja hellalt Temast armastud. Ma tahan ikka Tema armus siin lapselikult hingata. Ei muud ma oska oma rõõmus kui halastusest rääkida. KLPR 268:1. Johann Daniel Hense 5Ms 7,6-12; 1Tm 5,17-25
27. Kolmapäev Issand, sina andsid meie isadele oma hea Vaimu, et neid targaks teha. Ne 9,20 Aga meie ei ole saanud maailma vaimu, vaid Vaimu, kes on Jumalast, et me teaksime, mida Jumal meile armust on andnud. 1Kr 2,12 Sa taeva anni jagaja, meid eluteele juhata ja päästa eksitusest! Ei siis me usust tagane, vaid ustavalt Sind järgime ka vaevas, viletsuses. Jõua, nõua enesele, kes Su poole palvetavad, lapse õigust ihaldavad! KLPR 132:3. Michael Schirmer Rm 4,1-8; 1Tm 6,1-10
28. Neljapäev Ja Issand ütles Moosesele: "Sina räägi kõik, mida ma sind käsin." 2Ms 7,1.2 Ja nüüd, Issand, lase oma sulastel täie julgusega kõnelda sinu sõna. Ap 4,29 Kõige kindalm kartmatuse alus on usk Jumalasse. Osvald Tärk 1Kr 3,(1-3)4-8; 1Tm 6,11-21
29. Reede Õiglust, ainult õiglust nõua taga, et sa jääksid elama. 5Ms 16,20 Taotle õigust, jumalakartust, usku, armastust, kannatlikkust, tasadust! 1Tm 6,11 Patu riie vere väest, Issand, meist nüüd maha jäägu; taeva õigus Sinu käest meile kalliks kuueks saagu, et see kilbiks meie ees häda sees! ULR 53:4. Christian Knorr von Rosenroth Ml 3,13-18; 2Tm 1,1-12
30. Laupäev Me tahame minna koos teiega, sest me oleme kuulnud, et teiega on Jumal. Sk 8,23 Aga nende seas, kes olid pühadeks üles tulnud Jumalat kummardama, olid mõned kreeklased. Need tulid Filippuse juurde, kes oli pärit Galilea Betsaidast, ja palusid teda: "Isand, me tahame Jeesust näha." Jh 12,20-21 Hinged, võtke Jeesust nõuda, täna Tema kutsub teid! Armuaeg läeb peagi mööda, siis ei hüüta enam meid. Oh, nüüd armas Jeesus tule, vaimus meie keskel ole, oma kõrvaga nüüd kuule meie palve õhkamist! LTK 5:3 1Kr 1,26-31; 2Tm 1,13-18
2. PÜHAPÄEV ENNE PAASTUAEGA(SEXAGESIMAE) Täna, kui teie tema häält kuulete, ärge tehke oma südant kõvaks. Hb 3,15 Lk 8,4-8(9-15); Js 55,(6-9)10-12a; Ps 128 Jutlus: Hb 4,12-13
31. Pühapäev Sest pisemast suuremani ahnitseb igaüks neist omakasu, ja prohvetist preestrini petavad kõik. Ja mu rahva vigastust ravivad nad pinnapealselt, öeldes: "Rahu, rahu!", kuigi rahu ei ole. Jr 6,13-14 Paulus kirjutab: Ma ei otsi oma, vaid paljude kasu, et nad päästetaks. 1Kr 10,33 Ma tunnistan ja kaeban kõik patud, Issand, Sul. Ma nende pärast leinan, nad saatvad surma mul. Oh ole armuline! Ma vaene, vaevaline, Sind palun: "Halasta!" ULR 386:1. Johann Michael Dilherr

References: Ps 148
 Ps 136
 Ps 23
 Ps 138
 Ps 95
 Ps 139
 Ps 90
 Ps 89
 Ps 86
 Ps 9
 Ps 2
 Ps 37
 Ps 91
 Ps 89
 Ps 79
 Ps 105
 Ps 89
 Ps 30
 Ps 115
 Ps 65
 Ps 128